《水调歌头》
元代·徐逊

盘马万山顶，弹禽群木中。追思年少行乐，减尽旧豪雄。

三十六峰青矗，三百六滩碧逝，归路杳重重。拱手问仙伯，谪宦岂天公。

奉慈亲，携稚子，访琳宫。太虚点雪高处，万虑一杯融。

但得挈家归隐，何用举家拔宅，鸡犬亦升空。长啸下山去，脚底响松风。

作者简介：明初官员，浙江钱塘县（今属杭州市）人。徐逊为杭州府学生，洪武二十四年（1391年）中式辛未科三甲进士，官雩都知县。任内兴学育人，政事清明。升任徽州府知府。徐逊离开雩都时，当地民众攀辕阻道，依依不舍。清光绪《雩都县志》有传。